

RADVILIŠKIO RAJONO SAVIVALDYBĖS TARYBA

SPRENDIMAS
DĖL LAIKINO APNAKVINDINIMO PASLAUGOS TEIKIMO TVARKOS APRAŠO PATVIRTINIMO

2022 m. spalio 27 d. Nr. T-835
Radviliškis


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos socialinių paslaugų įstatymo 13 straipsnio 2 ir 4 punktais, Socialinių paslaugų katalogu, Radviliškio rajono savivaldybės taryba:
. Nusprendžia:
. patvirtinti Laikino apnakvindinimo paslaugos teikimo tvarkos aprašą (pridedama).
. pripažinti netekusia galios Nakvynės paslaugų teikimo ir finansavimo tvarką, patvirtintą Radviliškio rajono savivaldybės tarybos 2007 m. lapkričio 29 d. sprendimu Nr. T-242 „Dėl nakvynės paslaugų teikimo ir finansavimo tvarkos patvirtinimo“.
. Nurodo, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Savivaldybės meras	Vytautas Simelis

PATVIRTINTA
Radviliškio rajono savivaldybės tarybos
2022-10-27 sprendimu Nr. T-835




. 

. Laikino apnakvindinimo paslaugos teikimo tvarkos aprašas (toliau – Tvarkos aprašas) reglamentuoja Radviliškio rajono savivaldybės teritorijoje teikiamos laikino apnakvindinimo paslaugos kreipimosi, skyrimo, teikimo tvarką ir šios paslaugos finansavimą.
. Tvarkos aprašas parengtas vadovaujantis Lietuvos Respublikos socialinių paslaugų įstatymu, Socialinių paslaugų katalogu, pavirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl socialinių paslaugų katalogo patvirtinimo“ (toliau – Socialinių paslaugų katalogas).
. Laikino apnakvindinimo paslaugų teikimo tikslas – nakvynės ir būtinųjų paslaugų (asmens higienos, buitinių) suteikimas asmenims, kurie yra benamiai, smurtautojai, piktnaudžiauja alkoholiu, narkotinėmis, psichotropinėmis ar toksinėmis medžiagomis, susidarius krizinei situacijai ir pan., jei, nesuteikus šių paslaugų, kyla grėsmė jų sveikatai ar gyvybei.
. Tvarkos apraše vartojamos sąvokos atitinka teisės aktuose, reglamentuojančiuose socialines paslaugas, apibrėžtas sąvokas.
. Laikino apnakvindinimo paslaugas administruoja Radviliškio rajono savivaldybės administracijos Socialinės paramos skyrius (toliau – Skyrius), kurio nuostatuose yra numatyta paslaugų planavimo ir organizavimo veikla. Vadovaudamasis Akredituotos socialinės priežiūros kokybės kontrolės Radviliškio rajono savivaldybėje tvarkos aprašu, patvirtintu Radviliškio rajono savivaldybės administracijos direktoriaus 2020 m. rugsėjo 29 d. įsakymu Nr.A-1213 (8.2) „Dėl akredituotos socialinės priežiūros kokybės kontrolės Radviliškio rajono savivaldybėje tvarkos aprašo patvirtinimo“, Skyrius vykdo teikiamų paslaugų kontrolę.
. Laikino apnakvindinimo paslaugas teikia Radviliškio rajono savivaldybėje socialinės priežiūros paslaugą (laikino apnakvindinimo paslaugą)  kreditavusi įstaiga.

. 

. Laikino apnakvindinimo paslauga skiriama asmenims, deklaravusiems gyvenamąją vietą ar įtrauktiems į gyvenamosios vietos nedeklaravusių asmenų apskaitą ir faktiškai gyvenantiems Radviliškio rajono savivaldybėje. Paslaugos gavėjai – kaip reglamentuota paslaugos skyrimo metu galiojančiame Socialinių paslaugų kataloge. 

. 

. Laikino apnakvindinimo paslaugos sudėtį ir maksimalią teikimo trukmę reglamentuoja tuo metu galiojantis Socialinių paslaugų katalogas. 


. 

. Asmuo, pageidaujantis, kad jam būtų suteikta laikino apnakvindinimo paslauga, kreipiasi į Skyrių, Skyriaus ne darbo metu, kreipiasi į laikino apnakvindinimo paslaugą teikiančią įstaigą ir pateikia:
. prašymą;
. asmens tapatybę patvirtinantį dokumentą.
. Asmenis dėl laikino apnakvindinimo paslaugos gali pristatyti policijos ar greitosios medicininės pagalbos tarnybos. Šiuo atveju asmenys apnakvindinami esant sveikatos priežiūros specialistų išvadai, kad asmeniui nereikalinga būtinoji medicininė pagalba. 


. 

. Atsakingas Skyriaus specialistas, gavęs prašymą-paraišką dėl laikino apnakvindinimo paslaugos gavimo, kreipiasi į Savivaldybės nustatyta tvarka paskirtą už socialinių paslaugų poreikio nustatymą atsakingą darbuotoją dėl asmens laikino apnakvindinimo paslaugos poreikio įvertinimo ir išvados dėl paslaugos reikalingumo pateikimo. Apnakvindinimo paslaugos poreikio įvertinimas atliekamas vadovaujantis tuo metu galiojančiu Asmens (šeimos) socialinių paslaugų poreikio nustatymo ir skyrimo tvarkos aprašu.
. Laikino apnakvindinimo paslauga skiriama Skyriaus vedėjo sprendimu (toliau – Sprendimas).
. Laikino apnakvindinimo paslauga esant krizinei situacijai, kai nesuteikus šios paslaugos iškyla grėsmė asmens sveikatai ar gyvybei, teikiama be Sprendimo, Sprendimas priimamas ne vėliau kaip per 2 darbo dienas.
. Laikino apnakvindinimo paslauga gali būti skiriama be Sprendimo, bet ne ilgiau kaip 5 paroms. Paslaugą teikianti įstaiga praneša Skyriui apie paslaugos teikimą pateikdama Laikino apnakvindinimo aktą (toliau – Asmens laikino apnakvindimo aktas, 1 priedas). 
. Krizių atvejais, kai asmuo patiria fizinį smurtą arba kyla grėsmė jo fiziniam saugumui, sveikatai ar gyvybei, laikino apnakvindinimo paslauga ne ilgiau kaip 1 parą gali būti teikiama ne Radviliškio rajono savivaldybės gyventojams. Paslaugą teikianti įstaiga ne vėliau kaip per 3 darbo dienas praneša Skyriui apie suteiktą paslaugą, pateikdama laikino apnakvindinimo aktą.
. Laikino apnakvindinimo paslauga teikiama šaltuoju metų laikotarpiu – nuo lapkričio 1 iki gegužės 1 d. nuo 19 iki 9 val. 
. Radviliškio rajono savivaldybės administracijos direktoriaus įsakymu, esant nenumatytoms aplinkybėms, nakvynės paslaugos teikimo laikas gali būti pailgintas arba sutrumpintas. 

. 

. Paslaugos gavėjas turi teisę:
. turėti higienos reikalavimus atitinkančią ir saugią nakvynės vietą;
. įvairiais klausimais kreiptis į rajono Skyrių ir paslaugos teikėją, rašyti skundus, prašymus ir gauti į juos atsakymus.
. Paslaugos gavėjų pareigos:
. laikytis laikino apnakvindimo vietos vidaus tvarkos taisyklių, priešgaisrinės saugos reikalavimų;
. laikytis asmens higienos;
. palaikyti švarą ir tvarką savo nakvynės vietoje;
. gerbti paslaugas teikiančius darbuotojus ir kitus paslaugų gavėjus, palaikyti su jais draugiškus santykius.
. nevartoti alkoholio ir psichotropinių medžiagų.
. Paslaugas teikianti įstaiga užtikrina:
. laikino apnakvindimo / nakvynės suteikimą;
. minimalios asmens higienos paslaugų organizavimą;
. minimalių buitinių paslaugų organizavimą;
. esant reikalui, sveikatos priežiūros paslaugų organizavimą ir palydėjimą į sveikatos priežiūros įstaigą.

. 

. Laikino apnakvindimo paslaugos kaina apskaičiuojama vadovaujantis Radviliškio rajono savivaldybės tarybos 2021-10-14 sprendimu Nr. T-594 „Dėl socialinių paslaugų kainos apskaičiavimo“. Tais atvejais, kai laikino apnakvindinimo paslaugą teikia ne Radviliškio rajono savivaldybės biudžetinė įstaiga, kainos paskaičiavimą, patvirtintą įstaigos vadovo įsakymu, pateikia paslaugas teikianti įstaiga. 
. Laikino apnakvindinimo paslauga finansuojama iš rajono Savivaldybės biudžeto lėšų, pasirašant paslaugos finansavimo sutartį tarp Radviliškio rajono savivaldybės administracijos ir paslaugą teikiančios įstaigos.
. Laikino apnakvindinimo paslauga šios paslaugos gavėjams teikiama nemokamai. 

. 

. Šis Tvarkos aprašas gali būti skundžiama Lietuvos Respublikos administracinių bylų teisenos įstatymo nustatyta tvarka.

__________________________________


 priedas

_______________Paslaugos teikėjo pavadinimas_____________
(Įm. kodas, adresas, tel. nr., el. p. adresas)


Radviliškio rajono savivaldybės administracijos
Socialinės paramos skyriui



ASMENS LAIKINO APNAKVINDINIMO AKTAS


____Data___
Sudarymo vieta

Asmuo__________________________________________________________________________
(vardas, pavardė)

________________________________________________________________________________
(gimimo data)

Radviliškio r. sav. gyventojas, neturintis nuolatinės gyvenamosios vietos, esantis sunkioje materialinėje padėtyje, patyręs socialinę riziką ___________________________________ dienomis 
(data)
nakvojo _________________________________________________________________________  
(paslaugos teikėjo pavadinimas)
laikino apnakvindinimo patalpose. Kreipėsi su prašymu dėl laikino apnakvindinimo paslaugų.








_______________________           ________________                      ________________________
(paslaugos teikėjas)                            (parašas)	              (vardas, pavardė)

